רשות המסים בישראל 
מכרז פומבי מס' 4/2013  לאספקת שירותי העברת דברי דואר (דואר פנימי)
1.	רשות המסים בישראל, (להלן: "המזמין") מבקשת לקבל הצעות לאספקת שירותי העברת דברי דואר (דואר פנימי) עבור יחידות המזמין (להלן: "המכרז"). 
2.	משך ההתקשרות הנה לשנתיים עם אופציה של המזמין להארכת תוקף ההתקשרות לשנתיים נוספות, עד שנה אחת בכל פעם. 
3.	על המציע לצרף להצעתו את המסמכים הבאים כתנאי להשתתפותו במכרז:
	3.1.	מלוא האישורים והתצהיר הנדרשים עפ"י חוק עסקאות גופים ציבוריים (התשל"ו - 1976.
	3.2.	אם המציע הוא תאגיד, על המציע לצרף להצעתו אישור עדכני על רישום במרשם המתנהל עפ"י כל דין  לגבי תאגידים מסוגו ואישור עו"ד או רו"ח על היות התאגיד קיים ועל היות החותמים בשמו על מסמכי המכרז רשאים לחייב את התאגיד בחתימתם. 
           3.3.  	צילום שובר התשלום לרכישת מסמכי המכרז.
           3.4.       ערבות בנקאית או ערבות של חברת ביטוח ישראלית שברשותה רישיון לעסוק בביטוח עפ"י חוק הפיקוח על עסקי ביטוח, התשמ"א-1981 חתומה ע"י החברה עצמה (ולא ע"י סוכן שלה) לטובת  –רשות המסים בישראל, אוטונומית בנוסח המצורף למסמכי המכרז ע"ס של 25,000 ₪. הערבות תהיה בתוקף עד ליום 12.3.2014.
          3.5. 	תצהיר של המציע או של מנהלו,מאומת בפני עו"ד ,כי לא מתנהלות תביעות נגד המציע והוא אינו נמצא בהליכי פשיטת רגל ו/או פירוק שעלולים לפגוע בתפקודו ככל שיזכה במכרז.
          3.6.  	אישור מרואה חשבון המבקר את המציע או מעו"ד שברשות המציע על התחייבות המציע לעשות שימוש לצורך המכרז אך ורק בתוכנות מקוריות.
          3.7. 	רישיון לניהול עסק בתחום ההובלה עפ"י חוק רישוי עסקים תשכ"ח-1968.
          3.8.	כתב הסמכה למנהלים בחברה עפ"י תקנה 24 לתקנות שירותי ההובלה התשס"א-2001.
     
4.	תנאי סף להשתתפות במכרז הוא שהמציע עסק בהעברת דברי דואר ב- 5 השנים האחרונות לפחות. על המציע לצרף להצעתו שמות 3 אנשי קשר להם נתנו שירותים כמבוקש בתקופה האמורה להוכחת ניסיונו כאמור. 
5.	על המציע לעמוד בכל תנאי הסף הנוספים ובמלוא הדרישות כמפורט במכרז (סעיף 3). 
6. 	כנס מציעים/ספקים יתקיים ביום 30.09.13 בשעה 11:00 בבוקר בהנהלת רשות המסים 
          ברח' בנק ישראל 5  ירושלים בנין ג'נרי קומה 3 בחדר הישיבות.
          ההשתתפות בכנס הינה חובה, ספק אשר לא ישתתף הצעתו לא תיבדק.

7.	את מסמכי המכרז ניתן לקבל ברשות המסים בישראל, רח' בנק ישראל 5 ירושלים קומה 3 חדר 3546  אצל מר ערן אזולאי, טל' 02-6663958 החל מיום 15.9.2013 ועד ליום 22.10.2013 בימים א' - ה' בין השעות 09:00 בבוקר ועד 15:00 בצהרים. 
לשאלות הבהרה ניתן לפנות בכתב בלבד עד ליום 3.10.2013 בשעה 15:00 לפקס שמספרו 02-6664092 או במייל limore@customs.mof.gov.il.
8.	תנאי להשתתפות במכרז הוא תשלום סך של 500 ₪, אשר לא יוחזרו, וישולמו לפקודת המזמין, חשבון מס' 0-05005-5 בכל סניף של בנק הדואר ברחבי הארץ.
9. 	את ההצעות יש להכניס לתיבת המכרזים הנמצאת ברשות המסים בישראל, רח' בנק ישראל 5, ירושלים קומה 3 ליד חדר 3531 עד לתאריך 22.10.2013 בשעה 12:00. ההצעה תוגש במעטפה חתומה, אטומה וסגורה בשני עותקים. על גבי המעטפה יש לציין את שם המכרז ומספרו בלבד.
10.	המזמין רשאי לא לקבל אף אחת מההצעות שיוגשו ו/או לבטל את המכרז. 
11.	הזוכה במכרז יידרש לחתום על הסכם במתכונת ההסכם המצורף למסמכי המכרז.
12.	ניתן לעיין במסמכי המכרז באתר האינטרנט שכתובתו :www.taxes.gov.il
13.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.